Karajaan Pagaruyuang
- Untuak nagari nan banamo samo, caliak Pagaruyung, Tanjung Emas, Tanah Datar.
Karajaan Pagaruyuang atau Pagaruyuang adolah Karajaan Malayu nan pernah badiri, maliputi propinsi Sumatra Barat nan ado kini jo daerah-daerah di sakitarnyo. Namo karajaan iko dirujuak dari Tambo masyarakaik Minangkabau, iyolah namo sabuah nagari nan banamo Pagaruyuang. Karajaan iko akhianyo runtuah pado maso Parang Padri. Ditandotanganinyo pajanjian antaro kaum Adaik jo pihak-pihak Balando menjadiaan Karajaan Pagaruyuang barado dalam pangawasan Balando.[1]
Namo karajaan iko dirujuak dari namo pohon nibung atau ruyuang,[2] sarato dapek dirujuak dari inskripsi cap mohor Sultan Tangkal Alam Bagagar dari Pagaruyung,[3] yaitu pado tulisan baaksara Jawi dalam lingkaran bagian dalam nan babunyi (Jawi: سلطان توڠݢل عالم باݢݢر ابن سلطان خليفة الله يڠ ممڤوڽاءي تختا کراجأن دالم نݢري ڤݢرويڠ دار القرار جوهن برداولة ظل الله في العالم; Latin: Sulthān Tunggal Alam Bagagar ibnu Sulthān Khalīfatullāh nan mampunyoi tahta karajaan dalam negeri Pagaruyung Dārul Qarār Johan Berdaulat Zhillullāh fīl 'Ālam).[4] Sayangnya, pado cap mohor tersebut indak tertulis angko tahun maso pamarentahannyo.
Sabalunnyo karajaan iko tagabuang dalam Malayapura,[5] sabuah karajaan nan pado Prasasti Amoghapasa disabuikan dipimpin dek Adityawarman[6], nan mangukuhan dirinyo sabagai panguasa Bhumi Malayu di Suwarnabhumi. Tamasuak pulo di dalam Malayapura adolah Karajaan Dharmasraya jo babarapo karajaan atau daerah taklukan Adityawarman lainnyo.[7]
Asa usua[suntiang | suntiang sumber]
Dari Tambo nan ditarimo dek masyarakaik Minangkabau indak ado nan mambarikan penanggalan dari satiok kajadian nan balaku, jikok maanggap Adityawarman adolah pandiri dari karajaan iko, tambo sandiri indak jaleh manyabuiknyo. Namun dari babarapo batu basurek zaman Adityawarman, manunjukan Adityawarman tu memang parnah manjadi rajo di nagari tu, tapeknyo manjadi Tuan Saruaso, sarupo panafsiran dari batu basurek Batusangka.
Dari manuskrip nan dipaek baliak dek Adityawarman pado bagian balakang Arca Amoghapasa[8] disabuikan pado tahun 1347 Adityawarman mamproklamasiaan diri manjadi rajo di Malayapura, Adityawarman marupoan putra dari Adwayawarman takah nan tapaek pado Prasasti Kuburajo, jo anak dari Dara Jingga putri dari Karajaan Dharmasraya nan disabuik pulo dalam Pararaton. Inyo sabalunnyo basamo-samo Mahapatih Gajah Mada baparang manaklukan Bali jo Palembang,[9] sangkek manjabaik kamungkinan Adityawarman mamindahan pusek pamarentahannyo ka daerah padalaman Minangkabau.
Dari prasasti Suruaso nan baaksara Malayu manyabuikan Adityawarman manyalasaian pambangunan banda untuak mangairi taman Nandana Sri Surawasa nan sanantiaso kayo akan padi[10] nan sabalunnyo dibuek dek pamannyo yaitu Akarendrawarman nan manjadi rajo sabalunnyo, sahinggo dapek dipastian sasuai jo adaik Minangkabau, pawarisan dari mamak ka kamanakan alah tajadi pado maso tersebut.[11] Samantaro itu, pado sisi lain dari saluran irigasi tersebut ado juo sabuah prasasti nan baaksara Nagari atau Tamil, sahinggo dapek manunjuakan adanyo sakalompok masyarakaik dari selatan India dalam jumlah nan signifikan pado kawasan tersebut.[10]
Adityawarman pado awalnyo dikirim untuak manunduakan daerah-daerah penting di Sumatra, jo bertahta sabagai raja bawahan (uparaja) dari Majapahit.[12] Namun, dari prasasti-prasasti nan ditinggaan dek rajo iko alun ado ciek alah pun nan manyabuik sasuatu hal nan bakaikan jo Bhumi Jawa dan kudian dari berita Tiongkok diketahui Adityawarman pernah mangiriman utusan ka Tiongkok sabanyak 6 kali salamo rentang wakatu 1371 sampai 1377.[11]
Sasudah maningganyo Adityawarman, kamungkinan Majapahit mangiriman baliak ekspedisi untuak manaklukan karajaan iko pado tahun 1409.[12] Legenda-legenda Minangkabau mancataik partampuran dahsyat jo tantaro Majapahit di daerah Padang Sibusuk. Konon daerah tersebut dinamoan baitu dek banyaknyo mayat nan bagalimpangan di sinan. Manuruik legenda tersebut tantaro Jawa berhasil dikalahan.
Sabalun karajaan iko tagak, sabanarnyo masyarakaik di wilayah Minangkabau alah mamiliki sistem politik samacam konfederasi, nan marupoan limbago musyawarah dari babagai nagari jo luhak. Dicaliak dari kontinuitas sijarah, Karajaan Pagaruayung marupoan samacam parubahan sistem administrasi samato bagi masyarakaik satampek.
Pengaruh Islam[suntiang | suntiang sumber]
Pakambangan agamo Islam sasudah akhia abaik ka-14 saketek banyaknyo maagiah pangaruah tarutamo nan bakaikan jo sistem patrialineal, dan maagiah fenomena nan relatif baru pado masyarakaik di padalaman Minangkabau. Pado awal abaik ka-16, Suma Oriental nan ditulih antaro tahun 1513 jo 1515, mancataik dari katigo rajo Minangkabau, hanyo ciek nan alah manjadi Muslim sajak 15 tahun sabalunnyo.[13]
Pangaruah Islam di Pagaruyuang bakambang kiro-kiro pado abaik ka-16, yaitu malalui para musafir jo guru agamo nan singgah atau datang dari Aceh jo Malaka. Pado abaik ka-17, Karajaan Pagaruyuang akhianya barubah manjadi Kasultanan Islam. Rajo Islam nan patamo dalam tambo adaik Minangkabau disabuikan banamo Sultan Alif.[14]
Dengan masuaknya agamo Islam, mako aturan adaik nan indak sasuai jo ajaran agamo Islam mulai dihilangan dan hal-hal nan pokok dalam adaik diganti jo aturan agamo Islam. Namun, dalam babarapo hal masih ado sistem jo caro-caro adaik nan dipadiaan dan ikolah nan manjadi salah ciek pamicu pacahnya parang saudara nan dikenal jo Parang Padri, nan pado mulonyo antaro kaum Padri jo kaum Adat nan basengketo pusako rajo Pagaruyuang nan punah,[15] sabalun Balando malibatan diri dalam paparangan.[16]
Wilayah Kakuasaan[suntiang | suntiang sumber]
Manuruik Tomé Pires dalam Suma Oriental,[17] tanah Minangkabau salain dataran tinggi padalaman Sumatra tampek di mano rajonyo tingga, juo temasuak wilayah pantai timua ''Arcat'' (antaro Aru jo Rokan) ka Jambi dan kota-kota palabuhan pantai barat Panchur Barus, Tiku jo Pariaman. Dari catatan itu juo dinyatokan tanah Indragiri, Siak jo Arcat marupokan bagian dari tanah Minangkabau, jo Teluk Kuantan sabagai palabuhan utamo rajo Minangkabau itu. Namun balakangan daerah-daerah rantau sarupo Siak, Kampar jo Indragiri kamudian lepeh dan ditakluakkan dek Kesultanan Malaka jo Kesultanan Aceh.[18]
Wilayah pangaruh politik Karajaan Pagaruyung adolah wilayah tampek iduik, tumbuah, jo bakambang kabudayaan Minangkabau. Wilayah iko dapet dilacak dari panyataan Tambo (lagenda adat) babahaso Minang iko:[19]
Dari Sikilang Aia Bangih
Hingga Taratak Aia Hitam
Dari Durian Ditakuak Rajo
Hingga Sialang Balantak Basi
Sikilang Aia Bangih adolah bateh utara, sekarang di daerah Pasaman Barat, babateh jo Natal, Sumatra Utara. Taratak Aia Hitam adolah daerah Bengkulu. Durian Ditakuak Rajo adolah wilayah di Kabupaten Bungo, Jambi. Yang tarakhir, Sialang Balantak Basi adolah wilayah di Rantau Barangin, Kabupaten Kampar, Riau sekarang. Secaro langkoknyo, di dalam tambo dinyatokan bahwa Alam Minangkabau (wilayah Karajaan Pagaruyung) adolah sabagai barikuik:
Sistem pamarintah[suntiang | suntiang sumber]
Rajo[suntiang | suntiang sumber]
Adityawarman pado awalnyo manyusun sistem pamarintahannyo mirip jo sistem pamarintahan yang ado di Majapahit[20] maso itu, meskipun kamudian manyasuaikannyo jo karakter dan struktur kakuasaan karajaan sabalumnyo (Dharmasraya jo Sriwijaya) yang parnah ado pado masyarakaik satampak. Ibu kota diparintah sacaro langsuang dek rajo, samantaro daerah pendukuang tetap diparintah dek Datuk satampak.[21]
Pagaruyung punyo sistem rajo triumvirat yang disebuik rajo tigo selo ("tiga orang raja yang bersila"), yang tadiri dari:[22]
- Rajo Alam yang bakadudukan di Pagaruyung;
- Rajo Adat yang bakadudukan di Buo;
- Rajo Ibadat yang bakadudukan di Sumpur Kudus.
Mantari[suntiang | suntiang sumber]
Rajo-rajo Pagaruyung punyo ampek urang pembesar utamo yang disabuik Basa Ampek Balai, yaitu:
- Bandaro yang bakadudukan di Sungai Tarab;
- Makhudum yang bakadudukan di Sumanik;
- Indomo yang bakadudukan di Suruaso;
- Tuan Gadang yang bakadudukan di Batipuh.
Balakangan, pangaruah Islam manampekkan Tuan Kadi yang bakadudukan di Padang Ganting manggeser kadudukan Tuan Gadang di Batipuh, dan batugas manjago syariah ugamo.[rujuakan?]
Sabagai aparaik pamarintahan, masiang-masiang Basa Ampek Balai punyo daerah-daerah tatantu tampek mereka berhak managiah upeti sakadarnyo, yang disabuik rantau masiang-masiang pambesar itu. Bandaro mampunyoi rantau di Bandar X, rantau Tuan Kadi adolah di VII Koto dekek Sijunjung, Indomo punyo rantau di bagian utaro Padang sadangkan Makhudum punyo rantau di Semenanjung Melayu, di daerah pamukiman urang Minangkabau di sinan.[rujuakan?]
Salain itu dalam manjalankan roda pamarintahan, karajaan juo mangenal aparaik pamarintah yang manjalankan kabijakan dari karajaan sasuai jo fungsi masiang-masiang, yang disabuik Langgam nan Tujuah. Mereka tadiri dari:
- Pamuncak Koto Piliang
- Pardamaian Koto Piliang
- Pasak Kungkuang Koto Piliang
- Harimau Campo Koto Piliang
- Camin Taruih Koto Piliang
- Cumati Koto Piliang
- Gajah Tongga Koto Piliang[rujuakan?]
Pamarintahan Darek jo Rantau[suntiang | suntiang sumber]
Dalam laporannyo, Tomé Pires alah mamformulasikan struktur wilayah dari tanah Minangkabau dalam darek (land) jo rantau (sea/coast),[23] walaupun untuak babarapa daerah pantai timua Sumatra sarupo Jambi jo Palembang disebuikkan alah dipimpin dek seurang patih yang ditunjuak dari Jawa.
Karajaan Pagaruyung mambawahi labiah dari 500 nagari, yang marupokan satuan wilayah otonom pamarintahan. Nagari-nagari iko marupokan dasar karajaan, dan mampunyai kawenangan yang lueh dalam mamarintah. Suatu nagari mampunyai kekayaannya surang dan mampunyoi pangadilan adaiknyo surang. Babarapo buah nagari kadang-kadang mambantuak pasakutuan. Misalnyo Bandar X adolah pasakutuan sapuluah nagari di salatan Padang. Kapalo pasakutuan iko diambiak dari kaum panghulu, dan diagiah gala rajo. Rajo ketek iko batindak sabagai wakia Rajo Pagaruyung.
Dalam pambantukan suatu nagari sajak dahulunyo alah dikenal dalam istilah pepatah yang ado pado masyarakaik adaik Minang itu sendiri yaitu Dari Taratak manjadi Dusun, dari Dusun manjadi Koto, dari Koto manjadi Nagari, Nagari ba Panghulu. Jadi dalam sistem administrasi pamarintahan di kawasan Minang dimulai dari struktur tarandah disebuik jo Taratak, kamudian bakambang manjadi Dusun, kamudian bakambang manjadi Koto dan kamudian bakambang manjadi Nagari. Biasonyo setiok nagari yang dibentuak minimal alah terdiri dari 4 suku yang mandomisili kawasan tersebut.[24]
Darek[suntiang | suntiang sumber]
Di daerah Darek atau daerah inti Karajaan Pagaruyung tabagi ateh tigo luhak (Luhak Nan Tigo, yaitu Luhak Tak nan Data, balakangan manjadi Luhak Tanah Data, Luhak Agam dan Luhak Limopuluah). Samantaro pado setiok nagari pado kawasan luhak iko diparintah dek para panghulu, yang mangapaloi masiang-masiang suku yang badiam dalam nagari tersebut. Panghulu dipiliah dek anggota suku, jo warga nagari untuak mamimpin jo mangandalikan pamarintahan nagari tersebut. Kaputusan pemarintahan diambiak melalui kasapakatan para panghulu di Balai Adat, setelah dimusyawarahkan talabiah dahulu. Di daerah inti Karajaan Pagaruyung, Raja Pagaruyung tetap dihormati walau hanyo batindak sabagai panangah jo panantu bateh wilayah.
Rantau[suntiang | suntiang sumber]
Rajo Pagaruyung mangndalikan sacaro langsuang daerah Rantau. Inyo buliah membuek paraturan jo mamunguik pajak di sinan. Rantau marupokan suatu kawasan yang manjadi pintu masuak ka alam Minangkabau. Rantau juo bafungsi sabagai tampek mancari kahidupan, kawasan padagangan. Rantau di Minangkabau dikenal jo Rantau Nan Duo tabagi ateh Rantau di Hilia (kawasan pasisia timua) jo Rantau di Mudiak (kawasan pasisia barat).
Masiang-masiang luhak mampunyoi wilayah rantaunyo surang. Panduduak Tanah Datar marantau ka arah barat jo tenggara, panduduak Agam marantau ka arah utaro jo barat, sadangkan panduduak Limopuluah marantau ka daerah Riau daratan kini, yaitu Rantau Kampar, Rokan jo Kuantan. Salain itu, tadapek daerah pabatasan wilayah luhak jo rantau yang disebuik sabagai Ujuang Darek Kapalo Rantau. Di daerah rantau sarupo di Pasaman, kakuasaan penghulu iko acok bapindah kepado rajo-rajo ketek, yang mamarintah turun tamurun. Di Inderapura, rajo maambiak gela sultan. Samantaro di kawasan lain maambiak gala Yang Dipertuan Besar.
Pambagian daerah rantau adolah sabagai barikuik:
Samantaro kawasan Rantau Pasisia Panjang atau Banda Sapuluah (Banda Sapuluah) dipimpin dek Rajo Nan Ampek (ampek urang yang bagala rajo; Rajo Airhaji, Rajo Bungo Pasang, Rajo Kambang, Rajo Palangai). Kawasan iko marupokan samacam konfederasi dari 10 daerah atau nagari (negeri), yang masiang-masiang dipimpin dek 10 urang panghulu. Nagari-nagari tarsebuik adolah:
- Airhaji
- Bungo Pasang atau Painan Banda Salido
- Kambang
- Palangai
- Lakitan
- Tapan
- Tarusan
- Batang Kapeh
- Ampek Baleh Koto Kabupaten Mukomuko
- Limo Koto Kabupaten Mukomuko
Nagari-nagari iko kamudian dikenal sabagai bagian dari Kerajaan Inderapura, tamasuak daerah Anak Sungai, yang mancakup lambah Manjuto jo Airdikit (disabuik sabagai nagari Ampek Baleh Koto), jo Muko-muko (Limo Koto).
Salain katigo daerah-daerah rantau tadi, tadapek suatu daerah rantau yang talatak di wilayah Semenanjung Malaya (Malaysia koni). Babarapo kawasan rantau tasabuik manjadi nagari, kamudian masyarakaiknyo mambantuak konfederasi (samacam Luhak), jo pado maso awal maminta dikirimkan rajo sabagai pamimpin atau pamasatu mereka kapado Yang Dipertuan Pagaruyung, kawasan tasebuik dikenal sabagai Negeri Sembilan, nagari-nagari tersebut adalah:
- Jelai
- Jelebu
- JoholRujuaKlang
- Naning
- Pasir Besar
- Rembau
- Segamat
- Sungai Ujong
- Rujuakan
Rujuakan[suntiang | suntiang sumber]
- ↑ Stuers, H.J.J.L. (1849). De vestiging en uitbreiding der Nederlanders ter westkust van Sumatra. P.N. van Kampen.
- ↑ Anonim. 1822. Malayan Miscellanies, Vol II: The Geneology of Rajah of Pulo Percha. Printed And Published at Sumatra Mission Press. Bencoolen
- ↑ Amran, Rusli (1981). Sumatra Barat hingga Plakat Panjang. Penerbit Sinar Harapan.
- ↑ Lihat: Cap mohor Bagagarsyah dari Pagaruyung
- ↑ Casparis, J.G. (1975). Indonesian palaeography: a history of writing in Indonesia from the beginnings to C. A, Part 1500. E. J. Brill. ISBN 978-90-04-04172-1.
- ↑ Mhd. Nur, et al. (2016) "Perjuangan Sultan Alam Bagagar Syah Dalam Melawan Penjajah Belanda di Minangkabau pada Abad ke 19" Agam : Kementerian Pendidikan dan Kebudayaan
- ↑ Casparis, J.G. (1989). "Peranan Adityawarman Putera Melayu di Asia Tenggara". Tamadun Melayu. 3: 918–943.
- ↑ Kern, J.H.C., (1907), De wij-inscriptie op het Amoghapāça-beeld van Padang Candi(Batang Hari-districten); 1269 Çaka, Tijdschrift voor Indische Taal-, Land-, en Volkenkunde.
- ↑ Berg, C.C., (1985), Penulisan Sejarah Jawa, (terj.), Jakarta: Bhratara
- ↑ a b Casparis, J.G. (1990). "An ancient garden in West Sumatra". Kalpataru (9): 40–49.
- ↑ a b Kozok, U. (2006). Kitab Undang-Undang Tanjung Tanah: Naskah Melayu yang Tertua. Jakarta: Yayasan Obor Indonesia. ISBN 979-461-603-6.
- ↑ a b Muljana, S. (2005). Runtuhnya Kerajaan Hindu-Jawa dan Timbulnya Negara-negara Islam di Nusantara. Yogyakarta: PT LKiS Pelangi Aksara. ISBN 979-98451-16-3.
- ↑ Cortesão, Armando, (1944), The Suma Oriental of Tomé Pires, London: Hakluyt Society, 2 vols.
- ↑ Batuah, A. Dt. & Madjoindo, A. Dt., (1959), Tambo Minangkabau dan Adatnya, Jakarta: Balai Pustaka.
- ↑ Kepper, G., (1900), Wapenfeiten van het Nederlands Indische Leger; 1816-1900, M.M. Cuvee, Den Haag.
- ↑ Kutipan rusak: Tag
indak sah; indak ado teks untuak ref banamo
Cortes2
- ↑ Cheah Boon Kheng, Abdul Rahman Haji Ismail (1998). Sejarah Melayu. the Malaysian Branch of the Royal Asiatic Society.
- ↑ Djamaris, Edwar, (1991), Tambo Minangkabau, Jakarta: Balai Pustaka.
- ↑ Batuah, A. Dt. & Madjoindo, A. Dt., (1959), Tambo Minangkabau dan Adatnya, Jakarta: Balai Pustaka.
- ↑ Muljana, S. (2006). Sriwijaya. Yogyakarta: PT LKiS Pelangi Aksara. ISBN 979-8451-62-7.
- ↑ Mochtar Naim (2002) (dalam bahaso id). Menelusuri jejak Melayu-Minangkabau. Yayasan Citra Budaya Indonesia. pp. 6. ISBN 978-979-95830-8-6. https://books.google.co.id/books?id=WupuAAAAMAAJ&q=pagaruyung+%22+triumvirat%22&dq=pagaruyung+%22+triumvirat%22&hl=en&sa=X&ved=2ahUKEwjdtf_Ar8DrAhWCeisKHX_mAO4Q6AEwAHoECAEQAg.
- ↑ Kutipan rusak: Tag
indak sah; indak ado teks untuak ref banamo
Cortes3
- ↑ Kutipan rusak: Tag
indak sah; indak ado teks untuak ref banamo
Dt3
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn bjn_Latn bjn_Latn ceb_Latn tuk_Latn min_Latn min_Latn min_Latn min_Latn min_Latn min_Latn bug_Latn yor_Latn pag_Latn ban_Latn zsm_Latn min_Latn zsm_Latn ace_Latn min_Latn min_Latn lim_Latn eng_Latn min_Latn zsm_Latn eng_Latn zsm_Latn zsm_Latn lim_Latn bjn_Latn eng_Latn zsm_Latn bjn_Latn glg_Latn min_Latn lim_Latn bjn_Latn min_Latn glg_Latn zsm_Latn min_Latn min_Latn bjn_Latn min_Latn bjn_Latn min_Latn glg_Latn bjn_Latn min_Latn min_Latn